Pääsyliput: Alle 18-vuotiaille ilmainen pääsy tapahtumaan! Kaikki liput vaihdetaan rannekkeisiin portilla. Päivälippu: 20 € Kokoaikalippu: 30 € Liput ennakkoon myy Tiketti! Sisältää katsomopaikan ja pysäköinnin. Pääsylippuja voi ostaa myös tapahtuma-alueen porteilta.
10.-11.9.2022 FHRA kiihdytysajon SM-finaali, LSK Business Park, Kauhava Ennen varsinaista kilpailua ajetaan perjantaina 9.9.2022, FHRA Street Mayhem & Test n´Tune Paikka: LSK Business Park, Loppusuora 22, 62200 Kauhava (Navigaattoriin Sotakouluntie) Aika: 10.-11.9.2022 klo: 10.00 alkaen Kiihdytysajon SM-finaali ajetaan LSK Business Parkissa Kauhavalla! Kauden loppu häämöttää ja nyt ratkotaan suomenmestaruudet kiihdytysajossa!
FHRA Marketing Oy / Finnish Hot Rod Association FHRA ry
Ilmoittautuminen ennen 2.9. 150 € + käsittelymaksu. Tämän jälkeen hintaan lisätään + 20 € jälki-ilmoittautumishintaa. Ilmoittautminen verkossa päättyy 7.9.2022. Ilmoittautuminen: https://www.dragracing.eu/index.asp
{"fi":"Ilmoittautuminen ennen 2.9. 150 € + käsittelymaksu. Tämän jälkeen hintaan lisätään + 20 € jälki-ilmoittautumishintaa. Ilmoittautminen verkossa päättyy 7.9.2022. Ilmoittautuminen: https://www.dragracing.eu/index.asp","sv":"","en":""}
FHRA Street Mayhem & Test n´Tune -päivälle osallistuu paljon kisakuskeja ja tapahtumaan ovat kaikki tervetulleet testaamaan SM-rataa!
FHRA Street Mayhem & Test n´Tune -päivälle osallistuu paljon kisakuskeja ja tapahtumaan ovat kaikki tervetulleet testaamaan SM-tasoista rataa! Kaikille avoin testipäivä, tule testaamaan ajoneuvoasi prepatulle radalle! Ilmoittautuminen ennen 2.9. 150 € + käsittelymaksu. Tämän jälkeen hintaan lisätään + 20 € jälki-ilmoittautumishintaa. Ilmoittautminen verkossa päättyy 7.9.2022. Ilmoittautuminen: https://www.dragracing.eu/index.asp
FHRA Street Mayhem & Test n´Tune Kauhava
[{"name":"Sieniretki 30.8.2022 juliste.pdf","url":"https://dsre702v2imo2.cloudfront.net/event-images/ddzio9l6nfkv4k_Sieniretki 30.8.2022 juliste.pdf"}]
Suomenselän Samoilijat ja Mesimartat järjestävät yhteistyössä ohjatun sieniretken Ähtärissä Mustikkavuoren maastossa tiistaina 30.8. klo 17 alkaen. Retki päättyy noin klo 19.30. Mukana on ohjaajat, jotka esittelevät retken aluksi kauden sieniä. Maastoretken aikana kerätään pienryhmissä sieniä, jotka lopuksi tarkastetaan ja tunnistetaan ohjaajien kanssa. Hiihtomaan laavun nuotiolla ohjaajat näyttävät, miten sieniä käsitellään paistinpannulla. Lisäksi annetaan ohjeita sienien säilömiseen. Sieniretki on kaikille avoin ja maksuton eikä retkelle tarvitse ilmoittautua. Kokoontuminen Mustikkavuoren pesäpallokentän parkkipaikalla (Mustikkavuorentie 32, 63700 Ähtäri) klo 17. Varusteiksi tarvitset mukaan säähän sopivat ulkoiluvaatteet, saappaat, korin ja veitsen. Lisätiedot sieniretkestä Ulla-Siskolta puh. 040 721 7505, ullasisko.toivonen@pp.inet.fi. Noudatamme viranomaisten ohjeita toiminnassamme. Tulethan paikalle terveenä! Tervetuloa!
Kokoontuminen Mustikkavuoren pesäpallokentän parkkipaikalla (Mustikkavuorentie 32, Ähtäri)
Lakeudenportin kansalaisopiston kuvataide- ja kankaankudontapiirien töiden näyttely
Lakeudenportin kansalaisopiston näyttely
Kuortaneen kirjasto ja Lakeudenportin kansalaisopisto
Kuukausittain vaihtuva taidenäyttely @ Culture Club Still Standing
~ Vaihtuvat Seinät ~ Elokuu 2022 Essi Vuorio
Seinäjoen Keskustorin toripaviljongin rakennustyöt ovat loppusuoralla ja torin esiintymislava vihitään käyttöön lauantaina 13.8. klo 11-14 a
Vastavalmistuneelle torilavalle nousevat Sussu Erkinheimo ja Duo Trebbio Laitakaupungin orkesterin kanssa sekä lastentaikuri Paspartuu. Torin alueella pääsee myös ideoimaan ja rakentamaan unelmien toria legojen avulla koko tapahtuman ajan. Keskustorin paviljongin valmistumista on odotettu koko kesän ajan. - Maailmantilanne pääsi valitettavalla tavalla muuttumaan hankkeen alkuperäisen aikataulun laadinnan jälkeen, joten kesäkuulle suunnitellusta valmistumisesta jouduttiin tinkimään. Vieläkään emme harmiksemme pääse koko paviljongin avajaisia juhlistamaan, koska osa teknisistä komponenteista on vielä matkalla. Rakennuksen upea ulkohahmo kuitenkin saadaan jo esiin, ja esiintymislavakin käyttöön, vaikka toki vielä siirrettävällä tekniikalla, toteaa kaupunginarkkitehti Jussi Aittoniemi. Rakennuksen sisätilat eli wc-ja tekniset tilat sekä esiintymislavan ja koko torin AV-järjestelmien ja valojen ohjaukset valmistuvat syksyn aikana. Keskustorin paviljongin avajaisten aikataulu: 11.00 Tapahtuman avaus 11.05-11.30 Lastentaikuri Paspartuun taikatuokio 12.00-12.15 Kaupunginjohtajan haastattelu 12.30-12.55 Duo Trebbio ja Laitakaupungin orkesteri 13.00-13.15 Kaupunginarkkitehti Aittoniemen haastattelu 13.30 Sussu Erkinheimo ja Laitakaupungin orkesteri 14.00 Tapahtuma loppuu
Ohjelmassa on mm. sairaanhoitajan luento hyvästä unesta, hyvän unen jumppa sekä kahvitarjoilu.
Osallistumismaksu 10 euroa ( Vain käteismaksu paikan päällä. )
{"fi":"Ilmoittautumiset tiistaihin 23.8. 2022 mennessä p. 050 583 7450 tai aijjoos@aijjoos.fi. ","sv":"","en":""}
Saa olla kivaa - tapahtuma Power Parkin Palace Areenassa (Puistotie 3, Härmä). Tapahtumassa tähtivieraina Tom Pöysti ja Mato Valtonen. Ohjelmassa 12-13 kahvit ja 13-15 Tompan ja Maton luento. Osallistumismaksu 10 euroa vain käteismaksulla paikan päällä. Tapahtumaan on yhteiskuljetus Evijärveltä, Lappajärveltä ja Kauhavalta. Lisätietoja ja ilmoittautumiset ti 23.8. mennessä p. 050 583 7450 tai aijjoos@aijjoos.fi .
{"fi":"Myyntipaikat 10e, ilmoittautiminen numeroon 040 844 2852","sv":"","en":""}
Lauantaina 13.8 klo 11-16. Järjestämme Rompetorin ja pihakirppiksen Kurikassa Hakunin kotieläintilalla. Pidämme kahvilan auki, jossa myynnissä mm. makkaraa, vohveleita, kahvia ja vuohenmaitojäätelöä. Voit tulla myös itse myymään, paikkavuokra on 10e ja ilmoittautumiset soitetaan numeroon 040 844 2852. Hakunintie 193 61360 Mieto Tervetuloa!
Tule maksuttomaan koulutuskokonaisuuteen – Opi laskemaan yrityksellesi ja sen tuotteille hiilijalanjälki
Koulutus alkaa 6.9.2022 klo 9.00-11.00 etätilaisuudella: Hiilijalanjälki nyt ja tulevaisuudessa? Maksuton koulutuskokonaisuus on suunnattu E-P:n teollisuuden parissa toimiville yrityksille, mutta mukaan ovat tervetulleita kaikki alueen Pk-yritykset. Tuotteen hiilijalanjälkilaskentaosuus palvelee erityisesti suunnittelua ja valmistavaa teollisuutta. Yrityksen hiilijalanjälkilaskenta sopii laajemmin kaikille eteläpohjalaisyrityksille. Kyseessä on SeAMKin kertaluonteinen kokonaisuus osana hankkeita Ytyä teollisuuteen ja CircEPOs -kiertotalouden osaamisalusta. Lue lisää ja ILMOITTAUDU -> Hiilijalanjälkilaskennan workshopit toteutetaan aikavälillä 6.9.2022-1.11.2022. Voit valita koulutuksen edetessä, haluatko osallistua sekä yrityksen että tuotteen hiilijalanjälkilaskentaan. Huom! Räätälöimme parhaillaan ainutlaatuista E-P:n Pk-teollisuuden omaa tuotteiden hiilijalanjälkilaskuria. Se tehdään yhteistyössä paikallisen Ilmastoapu Oy:n kanssa. Pääset tutustumaan laskuriin tässä koulutuksessa ja pääset varmistamaan, että yrityksesi tarpeet huomioidaan laskurissa. Ilmoittaudu yhdellä kertaa koko tapahtumasarjaan – Ilmoittautumalla kerran, saat kalenterimerkinnät kaikkiin tilaisuuksiin kätevästi sähköpostiisi. Ilmoittautuminen ei kuitenkaan velvoita sinua tai yritystäsi mihinkään, eikä mitään osallistumispakkoa toki ole. Yrityksestä voi ilmoittautua mukaan useampi henkilö. Tutustutaan kattavasti ja käytännönläheisesti yritysten päästökertymän kartoittamiseen hiilijalanjälkilaskennan kautta. Laskemme sekä yrityksen että tuotteen hiilijalanjälkeä. Vankemmilla tiedoilla yritys voi jatkossa päättää, mikä on kullekin sopiva laskennan tarkkuus ja toteutustapa päästöjen kartoittamiseksi asiakasodotusten muuttuessa. Tapahtumat ja laskurit ovat osallistujille maksuttomia. Pk-teollisuuden hiilijalanjälki -tilaisuudet: 6.9.2022 klo 9.00-11.00: Hiilijalanjälki nyt ja tulevaisuudessa? – EtätilaisuusPuhujina mm. Aki Finer, Motiva ja Helena Soimakallio, Teknologiateollisuus 13.9.2022 klo 9.00-11.00: Hiilijalanjälkilaskentaan valmistautuminen – EtätilaisuusPuhujia teollisuudesta, aiheena mm. muuttuneet asiakasodotukset. SeAMKin johdatus käytännön laskentaan. Laskennan edellyttämän tiedonkeruun käynnistäminen. 5.10.2022 klo 9.00-14.30: Hiilijalanjälkilaskenta käytännössä – Lähitilaisuus SeinäjoellaOhjelma ja tapahtuman järjestämispaikka tarkentuvat lähempänä Mahdollisuus osallistua vain puolikkaaseen päivään. Aamupäivä lasketaan yrityksen hiilijalanjälkeä Y-hiilari -laskurilla. Iltapäivällä vuorossa tuotteen hiilijalanjälkilaskenta uudelle hankkeessa kehitteillä olevalla laskurilla. 26.10.2022, 9.00-11.00 Laskentaklinikka: Yrityksen hiilijalanjälki – EtätilaisuusKäydään läpi mm. laskennasta heränneitä kysymyksiä Tämän tilaisuuden järjestää CircEPOs -hanke 1.11.2022, 9.00-11.00, Laskentaklinikka: Tuotteen hiilijalanjälki – EtätilaisuusKäydään läpi mm. laskennasta heränneitä kysymyksiä Esitieto-osioissa käydään läpi tulevaisuuden näkymiä päästökertymien raportointiin liittyen. Tarkastelemme tätä eri tahojen, kuten Motivan ja Teknologiateollisuuden sekä erilaisten sidosryhmien näkökulmasta. Olemme haastatelleet isompia konserniyrityksiä, jonka pohjalta pyrimme välittämään tietoa Pk-yrityksiin siitä, millaisia odotuksia suuret yritykset näkevät vihreän siirtymän osalta valuvan mm. alihankintaketjuun. Haastatteluissa selviää, että isot yritykset raportoivat yhä tarkemmin päästökertymänsä. Tämä edellyttää sitä, että hankintaketjun jokaisen lenkin on tunnettava entistä paremmin omat materiaalivirtansa ja päästövaikutuksensa. Pk-yrityksen kyky raportoida näitä, voi olla jatkossa yksi kilpailutekijä. Siksi haluamme mahdollistaa hiilijalanjälkilaskentaan perehtymisen jokaiselle teolliselle Pk-yritykselle alueellamme. Suomalaisvalmistajan tehokkain keino vaikuttaa päästökertymään ovat useimmiten itse tuotteet, joten tuotesuunnittelun ja sen ympäristöosaamisen rooli kasvaa tarkemman päästöseurannan myötä. Myös suunnittelutoimistojen on siis kasvumahdollisuuksien kannalta tärkeää tutustua hiilijalanjälkilaskentaan.
Koulutus järjestetään etätilaisuutena Teamsin välityksellä
Pk-yrityksen hiilijalanjälkilaskenta - maksuton koulutus
Nyt tulevana lauantaina 13.8. KAKSI normaalihintaista LAUANTAIBRUNSSIA YHDEN HINNALLA!!
LAUANTAIBRUNSSITARJOUS!!!! Brunssi, tuo myöhäisen aamiaisen ja aikaisen lounaan yhdistelmä on maukas tapa aloittaa lauantai. Nyt tulevana lauantaina 13.8. KAKSI normaalihintaista LAUANTAIBRUNSSIA YHDEN HINNALLA!! Kutsu ystäväsi kanssasi brunssille tai poikkea brunssille vaikka shoppailun lomassa! Noutopöydästä kaikkia herkkuja... Salaattia, lihaa, kanaa, juustoja ja paljon muuta... BRUNSSI TARJOLLA LAUANTAISIN 11.30-14.00! Holy Smoke suosittelee pöytävarausta. Puh. 044 2354 113 tai www.holysmoke.fi. Lauantaisin menun annokset ovat tilattavissa klo 12:00 jälkeen. Brunssin yhteydessä lasillinen kuohuviiniä 2€. (12cl, 11,5%). Juomatarjoukset voimassa 2022 loppuun. Tarjous koskee normaalihintaista brunssia (25€)
Musiikin ystävien ja levyfriikkien puuhamaa saapuu jälleen Seinäjoelle
LevyPopup ilahduttaa jälleen musiikin ystäviä ja vinyylien vinguttajia Seinäjoen Epstorissa sekä pikaisesti myös Vaasan taiteiden yössä. LevyPopup tarjoaa houkutuksia ensin Vaasan kulttuuritalo Fannyssa to 11.8. sekä Seinäjoen Epstorissa pe-la 12.-13.8.22. Vanhat musiikkiformaatit tekevät edelleen pitkää paluuta. Vinyylibuumista on puhuttu jo paljon, mutta myös CD ponnistaa tilastojen pohjalukemista ylöspäin. Eräänäkin päivänä pari yläkoululaista pysähtyi levylaarien äärelle tutkimaan heille uutta asiaa. Ehkä kehittyneimpien kädellisten genomi ohjasi ottamaan juuri oikean otteen ja siirtelemään levyjä sujuvasti kohti laarin etureunaa. Plärättyään lähes kaikki levyt läpi aivan kuin paatuneimmat vinyylien vinguttajat tyttö tokaisi toiselle: ”Pitäisi varmaan pyytää levysoitinta”. Ehkä toivoa vielä on. Siinäpä saattoi piipahtaa pari tulevaa levyjen ystävää. Torstaina 11.8. LevyPopup piipahtaa siis Vaasan kulttuuritalo Fannyssa (Kirkkopuistikko 34) klo 16-21. Ja pidempi LevyPopup siis Seinäjoen Epstorissa (Kauppakatu 5), katutason liiketilassa, pe 12.8. klo 11-18 sekä la 13.8. klo 10-15. Kävelykadun päädystä pääsee pikaisimmin pläräämään. Tervetuloa! FB event: https://www.facebook.com/events/417080840392858/417080853726190/ https://www.facebook.com/events/764461061369400 www.record.fi
Jenny Ojutkangas Semmonen jumalanpelko että sattuu selkään!
Jenny Ojutkangas (s. 1996 Lapualla) on elämänkatsomusten ja maailmankuvien monipuolisuudesta kiinnostunut kuvataiteilija. Ojutkangas yhdistelee työskentelyssään erilaisia kuvataiteen menetelmiä. Hänelle läheisin työskentelytapa on akvarelli yhdistettynä hiileen. Ojutkankaan viimeaikaiset työt käsittelevät lapsuuden kotiseutu- ja seurakuntakokemuksia. Teoksissa tosielämän havainnot ja muistot on siirretty kuvitteelliseen universumiin. Lopullinen teos on lehtikuvamainen. Lyhyt, mutta kerronnallinen ote tuon kaukaisen paikan tapahtumista. Varikkogalleriassa esillä olevassa näyttelyssään Ojutkangas käsittelee elämää raamattuvyöhykkeellä. Näyttelykokonaisuutta hän on valmistellut kuudessa eteläpohjalaisessa kirkossa. Oman kokemuksensa lisäksi ääneen pääsee taustoiltaan kirjava joukko eteläpohjalaisia, joita Ojutkangas on kiertänyt nauhurin kanssa jututtamassa parin vuoden ajan. Lapuan, Seinäjoen ja Kauhavan seurakuntien jumalanpalveluksissa maalatut teokset muodostavat tekstikatkelmien kanssa vuorovaikutteisen ja näkökulmiltaan laajan kokonaisuuden. Keskeisimpiä aiheita ovat uskonnon merkitys eri elämänvaiheissa sekä kokemus kirkon läheisyydestä. Mitä kastetuksi tuleminen tarkoittaa? Millainen rooli kirkolla ja seurakunnalla on eteläpohjalaisessa arjessa? Miten monin eri tavoin ihmiset kokevat saman yhteisön? Mihin kukin keskittyy kirkossa käydessään? Mitkä kokemukset ihmisiä yhdistävät tai erottavat? Ojutkankaan tavoitteena on tuoda näkyväksi ajatusten ja kokemusten monipuolisuus ja antaa katsojalle mahdollisuus tarkastella omaa kirkkosuhdettaan.
piirin kirppis- ja toritapahtuma_130822 (1140 x 400 px).png
{"fi":"ILMOITTAUDU KIRPPIKSELLE: juulia@kulttuurikollektiivisilta.fi","sv":"","en":""}
Piirin kirppis- ja toritapahtuma. Päivän aikana alueella 50. Seinämaraton ja Piirin kymppi. Alueen rakennukset avoinna. Maksuton tapahtuma.
Piirin avoimet portit lauantaina 13.8.22 klo 11-17 PIIRIN KIRPPIS- JA TORITAPAHTUMA SEINÄMARATON JA PIIRIN KYMPPI Tervetuloa viettämään koko perheen kanssa päivää Piirille. Piirin alueella järjestetään vuorossaan 50. Seinämaraton ja samalla maraton esittelee uuden Piirin kymppi -reitin. Alueen rakennukset ovat avoinna ja niissä on ohjattua ohjelmaa koko päiväksi. Piirin torialueella voit tehdä löytäjä Piirin toimijoilta sekä myydä ja ostaa kirppistuotteita. Tervetuloa kannustamaan maratoonareita koko perheen voimin ja samalla tutustumaan kauniiseen Piirin alueeseen. Tapahtuma on maksuton. ************************************** PIIRIN KIRPPIS- JA TORITAPAHTUMA PIIRIN TORILLA KLO 11-17 Torialueella on Piirin toimijoiden tuotteita myynnissä katetussa teltassa. Toritapahtumaa säestää kesäisellä ja sielukkaalla musiikilla Club Nuermon DJ:t. Mikäli sää sallii, voit tulla Piirin torille myymään myös omia kirppistuotteitasi sekä tekemään löytöjä muiden kirppisaarteista. Ilmoita tulostasi kirppikselle: juulia@kulttuurikollektiivisilta.fi Kirppispaikalle voit ottaa oman viltin, pöydän tai vaatetelineen tavaroitasi varten. Kirppispaikat eivät ole sateen suojassa, eikä paikoille ole varattu sähköä. Varaa mukaasi käteistä tai lataa mobilepay maksuja varten. ************************************** SEINÄMARATON JA PIIRIN KYMPPI KLO 9-17 Suomen vanhin (ja ainoa) yhtäjaksoisesti järjestetty maraton täyttää 50 vuotta. Järjestämme 50-vuotisjuhlamataronin 13.8.2022. Täysimaratonin ja puolimaratonin lisäksi uutena matkana tänä vuonna on Piirin kymppi. Lisätietoja ja aikataulu <a href="https://l.facebook.com/l.php?u=http%3A%2F%2Fwww.seinamaraton.fi%2F%3Ffbclid%3DIwAR2YbcrBRC6sNHIqwaiqqfuTSXcUmXIyIZ0OztWAaD4j2joLURDBM9WuxcQ&h=AT2bsE1cpoq3HgXdc2KCgFvhvbBxa1qgCDgDYI2Cw1lVzWwLt97CTZcPEI7RGSQfwB7GfC-4xa9B5ZU7dQH3c_oB0AegJWt1y4OiZvhFUiofYR7V3049eOZrB8m0RmS5ZIwiSIr4wS6Zyd7M_v23WdA&__tn__=q&c[0]=AT0BwaLS8UVWWCUebrjkYpIbTz0b0zWgTPGKUtSZIajMn3BPje1_UchGVmS0jbUeBSq2TAxow8A7mo8lQaxRXxjkz8AzcHybZSqcrfEJT45_z0lTS45iXbYTwFlOh30DY4tfjWw2hzn3htb60xk3YmOv">www.seinamaraton.fi. Tervetuloa! ************************************** CLUB NUERMO PIIRIN KESÄLAVALLA KLO 12-17 Club Nuermo soittaa Piirin kesälavalla kesäistä ja sielukasta musiikkia. Taphtumassa saat maistiaisen Nuermo Festivalsin tunnelmasta, joka järjestetään Verstas-rakennuksen sisäpihalla lauantaina 27.8.22. ************************************** SAIRAALAMUSEO AVOINNA KLO 10-16 Ilmainen sisäänpääsy. Paikalla on myös Etelä-Pohjanmaan terveydenhuollon perinneyhdistyksen väkeä. ************************************** G-MOODI AVOINNA KLO 11-17 G-moodin avoinna TP-rakennuksessa. Myynnissä runsaasti tuotteita varastontyhjäysalennuksilla. Myymälässä myös korubaari, jossa voit valmistaa itse unelmiesi korvakorut runsaasta osavalikoimasta ************************************** GO-RENTO AVOINNA KLO 11-17 Go-Rennon saippua- ja yrttipuoti avoinna Verstas-rakennuksessa. ************************************** ATELJE-RAKENNUS AVOINNA KLO 11-17 Tervetuloa tutustumaan Atelje-rakennuksen toimijoihin. Rakennuksessa on Odysseyan korupaja avoinna klo 11-17 ja Sanmaya tarjoaa maksuttomia tutustumistunteja alla olevalla ohjelmallaan. Sanmayan maksuttomat tutustumistunnit Atelje-rakennuksessa: 10.30-12 Elämäsi Tärkein -työpaja (Aurinkohuone, varaa paikka info@sanmaya.fi, Mia Ulvila & Anne Kevätjoki) 12-12.40 Vahvistava dynaaminen jooga (Joogasali, Jaana Murhakorpi) 13-13.40 Hathajooga (Joogasali, Jaana Murhakorpi) 14-14.40 Kundaliinijooga (Joogasali/ulkona, Mia Ulvila) 15-15.20 Äänimaljameditaatio (Joogasali, Anne Kevätjoki) Lämpimästi tervetuloa! ************************************** PIIRIN KIRKKO AVOINNA 11-17 Piipahda levähdyspysäkille. Koko perheen liikunnalliset hartaushetket 11.30 / 13.30 / 15.30. ************************************** HOSTEL BJÖRKENHEIM AVOINNA KLO 12-16 Tervetuloa piipahtamaan ja tutustumaan hostellin julkisiin tiloihin B-rakennuksen ensimmäisessä kerroksessa. ************************************** TEATTERI HYSTERIA AVOINNA KLO 11-17 Tervetuloa kurkistamaan juuri remontoituun Teatteri Hysteriaan ja nauttimaan salissa olevasta Laura Tuominiemen Art La HImas –taidenäyttelystä.
Jokipiin Maalaismarkkinat järjestetään tänäkin vuonna elokuun viimeisenä lauantaina 27.8.2022 klo 10-16!
Jokipiin Nuorisoseura ry. ja Jokipii-Ahon kyläyhdistys ry.
Yksi Ilmajoen suosituimmista kesätapahtumista tarjoilee jälleen ruumiin ja sielun ravintoa lauantaina 6.8. klo 10-16.
Yksi Ilmajoen suosituimmista kesätapahtumista tarjoilee jälleen ruumiin ja sielun ravintoa lauantaina 6.8. klo 10-16. Haastamme ihmiset niin läheltä kuin kaukaa hyppäämään pyörän selkään ja tutustumaan yli 500-vuotiaan Ilmajoen valtakunnallisesti arvokkaaseen kulttuurimaisemaan sekä tarinoihin kulttuuriperinnön takana. Reitti kulkee pitkin Kyrönjoen vartta ylittäen sen seitsemästä kohtaa. Päivän aikana on avoimet ovet muun muassa museoissa, vanhoissa taloissa sekä yrityksissä. Lisäksi oppaat vetävät hautausmaakierroksia ja kertovat muistomerkeillä niihin liittyviä tarinoita ja historiaa. Osana tapahtumapäivää klo 10 ja 12.30 Ilmajoen kunnantalon juhlasalissa nähdään Hiirulainen ja Suuri Seikkailu teatteriesitys, joka sopii koko perheelle! Näytös yhdistelee sirkusta, tanssia ja nukketeatteria. Voit kiertää koko 30 kilometrin lenkin tai vain osan siitä. Lähtö Nikkolan sillalta tai pysähdyspisteiltä, joissa on jaossa reittikarttoja. Pysähdyspisteet on merkattu maastoon ilmapalloilla. ____________________________________ AVOIMET OVET KLO 10–16 Tila Rahnasto | Tila Rahnasto (Tuomilehto) on ollut saman suvun hallussa tilan alusta alkaen 1300-1400 lukujen vaihteesta. Talossa on asunut isänsä kanssa itse Jaakko Ilkka lapsena vuosina 1553-66 ennen kuin he muuttivat Ilkkalaan. Päärakennus on toistasataa vuotta vanha ja remontoitu alkuperäiseen tyyliin. Talossa on tapahtumapäivänä avoimet ovet ja isäntä kertoo tilan historiasta. | Rahnastontie 33 Lasiateljee Minna Tuohisto-Kokko | Lasiateljeessa voi tutustua lasitaiteen maailmaan. Ilmajoen Kulttuuriyhdistys KYTÖ järjestää mehutarjoilun. Ilmajoen musiikkiopiston pianistioppilas esiintyy klo 14 | Tuohistonkuja 141 Voimavaratila Toiska | Koskenkorvan kylässä sijaitsee ainutlaatuinen luomumaatila ja lämminhenkinen perheyhteisö, jonka henkeä ei voi selittää, vaan se täytyy itse kokea. Tilan asukkaat ja eläimet toivottavat kaikki vierailijat lämpimästi tervetulleiksi viettämään mukavaa kesäpäivää tilalle. Tapahtumapäivänä kesän viimeinen Kaijan Kesäkahvila avaa ovensa tarjoillen maukkaita leivoksia ja suolaisia herkkuja | Palonkuja 10. Namitupa | Tiesitkö, että Ilmajoelta löytyy oma karkkitehdas, joka valmistaa ainoana Suomessa aitoja polkkakaramelleja 1800-luvulta peräisin olevalla reseptillä? Tapahtuman kunniaksi myymälän pihassa on pomppulinna sekä muuta kivaa lapsille | Kauppatie 25 Yli-Lauroselan talomuseo ja museokahvila Korvapuusti | Kulttuuripyöräilyreitin varrelta löytyy useita kaksifooninkisia pohjalaistaloja. Niistä vieraille ovensa avaa Yli-Lauroselan talomuseo. Yli-Laurosela on yksi talonpoikaisarkkitehtuurin merkittävimmistä monumenteista. Talon erustupaan on rakennettu sympaattinen kahvila. Lapsille etsintätehtävä | Museopolku 2 Ilmajoen museo | Ilmajoen museo on yksi maamme vanhimmista paikallismuseoista. Laajassa kokoelmassa on noin 15 000 esinettä. Erikoisuuksiin lukeutuvat muun muassa Könnin kellomestareihin sekä Nuijasotaan ja Jaakko Ilkkaan liittyvät esineet. | Ilkantie 16 Kirkkomuseo | Kirkkomuseon kalleuksiin kuuluvat keskiaikaiset pyhimyspatsaat sekä kautta aikain ensimmäinen suomenkielinen raamattu vuodelta 1642 | Ilkantie 16 Aallon patteriston perinnetalo | Aallon patteriston perinnetalo vaalii tuoreempaa historiaa: talvi- ja jatkosotaan liittyvää arkistoa ja esineistöä | Ilkantie 16 Koskenkorva museo ja Könnimuseo | Koskenkorvan kylässä, viinatehtaan juurella ja Koskenkorvan tilalla sijaitsevat Koskenkorvan perheen ylläpitämät yksityiset museot: Koskenkorva museo ja Könnimuseo. | Trahteerintie 3 Koskenkorvan Trahteerin kahvila ja terassi | Tarjolla on koskenkorvalaisia herkkuja, suolaasta ja makoosta, sekä laaja valikoima kylän sekä lakeuksien parhaita juomia. Suosittelemme maistamaan ainakin maankuuluja, meheviä Kossupossun palleja (eli munkkeja Koskenkorvatäytteellä) | Trahteerintie 3 Ilmajoen seurakunta | Tapulikahviossa vanhojen ryijyjen näyttely sekä käsitöitä myynnissä lähetystyön hyväksi. Kahvikärryssä tapulin kupeessa myynnissä mehua, kahvia, mokkapaloja ja karjalanpiirakoita, joista tuotto yhteisvastuulle. Noin 15 minuutin hautausmaakierroksia oppaan johdolla klo 11, 12 ja klo 13. | Kirkkotie 18 Päiväkoti Tammikuhnala | Pihassa liikennemaailma. Rataa voi kiertää omilla polkupyörillä tai päiväkodin potkulaudoilla | Nikkolantie 12 ____________________________________ HIIRULAINEN JA SUURI SEIKKAILU TEATTERIESITYS KLO 10 ja 12.30 Hiirulainen on ystäviensä kanssa retkellä. Yhtäkkiä kumi puhkeaa pyörästä ja matkanteko vallan pysähtyy. Tästä alkaa Hiirulaisen Suuri seikkailu. Miten ystävykset ratkaisevat pulman? Onnistuvatko he paikkaamaan renkaan? Ja mitä sillä välin tapahtuu? Koko perheen riemukas esitys yhdistelee sirkusta, tanssia ja nukketeatteria. Hiirulainen ja Suuri seikkailu on osa Teatteri Mukamaksen suosittua sarjaa Hiirulaisen tarinoista. Kaiken takana on pohjaton rakkaus lastenteatteriin. Esityksen tarjoaa Ilmajoen kulttuuripalvelut | Sadeuhkan vuoksi esitys järjestetään Ooppera-areenan sijasta Ilmajoen kunnantalon juhlasalissa, Ilkantie 18 ____________________________________ PYSÄHDYSPISTEET JOISSA OPAS PAIKALLA KLO 10–16 Vanha Hautausmaa | Ilmajoki sai ensimmäisen kirkkonsa katolisen ajan loppupuolella. Pieni puukappeli sijaitsi vanhan hautausmaan keskellä ja se vihittiin käyttöön vuonna 1516 | Ilkan kenttä Ilkan patsas | Ilkan patsas on Ilmajoen symboli. Patsaan juuret ulottuvat kauas historiaan. Jaakko Ilkka mestattiin vuonna 1597 ja hänen ruumiinsa tuotiin silloisen Ilmajoen kirkon viereen teilattavaksi ja kansan nähtäväksi | Ilkan kenttä Santavuoren taistelun muistomerkki | Santavuoren taistelun muistomerki on kulttuuripyöräilyreitin kauimmainen piste. Nuijamiesten muistopaasi pystytettiin Piirtolankylään vuonna 1925. Paikalla käytiin 24.2.1597 Nuijasodan viimeinen taistelu, jossa kaatui tuhatkunta talonpoikaa | Kurikantie 1041 ____________________________________ HAUTAUSMAAKIERROKSET KLO 11, 12 ja 13 Ilmajoen oppaat järjestävät 15 minuutin kierrokset Ilmajoen hautausmaalla. Lähtö kirkon tapulilta. ____________________________________ Seitsemän sillan kulttuurireittiin voi tutustua myös omatoimisesti milloin tahansa moibiilisovelluksen avulla, jossa reitin varrelta löytyvät 70 kulttuurikohdetta esitellään kuvin ja tarinoin. Lisätietoja www.visitilmajoki.fi/reitistot Päivää ovat organisoimassa Visit Ilmajoki, Liiverin Kylille-hanke ja Ilmajoen kulttuuripalvelut yhteistyössä ilmajokisten yhdistysten, yritysten sekä muiden toimijoiden kanssa. Tapahtuma on osa Euroopan kulttuuriympäristöpäiviä. Lisätietoja: Sonja Pitkäjärvi, puh. 044 419 1861
Koko perheen riemukas esitys yhdistelee sirkusta, tanssia ja nukketeatteria.
Hiirulainen on ystäviensä kanssa retkellä. Yhtäkkiä kumi puhkeaa pyörästä ja matkanteko vallan pysähtyy. Tästä alkaa Hiirulaisen Suuri seikkailu. Miten ystävykset ratkaisevat pulman? Onnistuvatko he paikkaamaan renkaan? Ja mitä sillä välin tapahtuu? Koko perheen riemukas esitys yhdistelee sirkusta, tanssia ja nukketeatteria. Hiirulainen ja Suuri seikkailu on osa Teatteri Mukamaksen suosittua sarjaa Hiirulaisen tarinoista. Kaiken takana on pohjaton rakkaus lastenteatteriin. Maksuttoman esityksen tarjoaa Ilmajoen kulttuuripalvelut ja se on osa Seitsemän sillan kulttuuripyöräily -tapahtumaa. Esitysajat ovat klo 10 ja 12.30. Sadeuhkan vuoksi esitys järjestetään Ooppera-areenan sijasta Ilmajoen kunnantalon juhlasalissa, osoite Ilkantie 18.
Hiirulainen ja suuri seikkailu - maksuton lastenteatteriesitys kunnantalolla
[{"name":"Nuku yö ulkona 2022 juliste.pdf","url":"https://dsre702v2imo2.cloudfront.net/event-images/b0xgjd9l6dqo69b_Nuku yö ulkona 2022 juliste.pdf"}]
{"fi":"Ilmoittaudu mukaan keskiviikkoon 24.8. mennessä whatsapp -viestillä numeroon 050 4798769 tai spostilla make.autio@gmail.com.","sv":"","en":""}
Kaikille avoin ja maksuton Nuku yö ulkona -tapahtuma järjestetään Honkiniemessä (Honkiniementie 150, Ähtäri) upean luonnon helmassa lauantaina 27.8. klo 15 alkaen. Suomenselän Samoilijat kutsuu koko perheen nukkumaan yön ulkona. Luvassa on luontoelämys pimenevässä syysillassa hyvässä seurassa. Honkiniemessä on upea uimaranta, sup-lautoja, kanootteja, veneitä, frisbeegolfrata, beachvolley -kenttä ja teemallinen pihaseikkailu. Honkiniemessä yövytään omissa majoitteissa (teltta, riippumatto tms.). Jokainen huolehtii myös omista yöpymisvarusteista kuten makuupussista, alustasta sekä eväistä. Alueelta löytyy nuotiokatos, juomavesi ja wc. Mukaan uskaltaa lähteä vaikka ensikertalaisena. Erillisestä maksusta on varattavissa Tentsile (puiden varaan kiinnitetty teltta) jos innostut sellaisesta elämyksestä. Ilmoittaudu mukaan keskiviikkoon 24.8. mennessä whatsapp -viestillä numeroon 050 4798769 tai spostilla make.autio@gmail.com. Tervetuloa!
Novellikoukut Nurmon kirjastossa syksyllä 2022
Nurmon kirjaston novellikoukut Tule kuuntelemaan novelleja ja ota oma käsityösi mukaan. Voit myös värittää kirjaston tarjoamia aikuisten värityskuvia tai tulla vain kuuntelemaan novelleja. Novellikoukku kokoontuu Nurmo-salissa (2. krs) kerran kuussa torstaisin klo 18 alkaen. Lukijoina vuorottelevat kirjastovirkailija Emmi Kivimäki ja vastaava kirjastonhoitaja Noora Vuorenmaa. to 22.9.2022 to 20.10.2022 to 17.11.2022 to 15.12.2022 Kahvi- ja teetarjoilu! Lämpimästi tervetuloa!